CELEX: 32013R0492
Language: lv
Date: 2013-05-28 00:00:00
Title: Komisijas Īstenošanas regula (ES) Nr. 492/2013 ( 2013. gada 28. maijs ), ar ko groza Regulas (EK) Nr. 533/2007, (EK) Nr. 536/2007 un (EK) Nr. 442/2009 attiecībā uz daudzumiem, kuri pieejami importa tarifa kvotām saskaņā ar minētajām regulām

29.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 142/1
            
         KOMISIJAS ĪSTENOŠANAS REGULA (ES) Nr. 492/2013
   (2013. gada 28. maijs),
   ar ko groza Regulas (EK) Nr. 533/2007, (EK) Nr. 536/2007 un (EK) Nr. 442/2009 attiecībā uz daudzumiem, kuri pieejami importa tarifa kvotām saskaņā ar minētajām regulām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu saistībā ar tās 4. pantu,
   tā kā:
   
               (1)
            
            
               Ar Komisijas 2007. gada 14. maija Regulu (EK) Nr. 533/2007 par tarifu kvotas atvēršanu un pārvaldīšanu mājputnu gaļas nozarē (2), Komisijas 2007. gada 15. maija Regulu (EK) Nr. 536/2007, ar ko atver Amerikas Savienotajām Valstīm piešķirtu tarifu kvotu mājputnu gaļai un paredz tās pārvaldīšanu (3), un Komisijas 2009. gada 27. maija Regulu (EK) Nr. 442/2009, ar ko atver Kopienas tarifa kvotas cūkgaļas nozarē un nosaka to pārvaldības kārtību (4), ir atvērtas tarifa kvotas konkrētiem mājputnu gaļas un cūkgaļas produktu daudzumiem.
            
         
               (2)
            
            
               Nolīgumā vēstuļu apmaiņas veidā starp Eiropas Savienību un Amerikas Savienotajām Valstīm saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai, kas apstiprināts ar Padomes Lēmumu 2013/125/ES (5), noteikts, ka Savienība piešķir papildu daudzumus, uz kuriem attiecas importa tarifa kvota mājputnu gaļas un cūkgaļas produktiem. Tāpēc būtu jāpielāgo daudzumi, kas pieejami attiecīgajām Savienības importa tarifa kvotām mājputnu gaļai un cūkgaļai.
            
         
               (3)
            
            
               Tāpēc būtu attiecīgi jāgroza Regulas (EK) Nr. 533/2007, (EK) Nr. 536/2007 un (EK) Nr. 442/2009.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 533/2007 I pielikumu groza saskaņā ar šīs regulas I pielikumu.
   2. pants
   Regulas (EK) Nr. 536/2007 I pielikumu groza saskaņā ar šīs regulas II pielikumu.
   3. pants
   Regulas (EK) Nr. 442/2009 I pielikumu groza saskaņā ar šīs regulas III pielikumu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no kvotas gada, kas sākas 2013. gada 1. jūlijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 125, 15.5.2007., 9. lpp.
   
      (3)  OV L 128, 16.5.2007., 6. lpp.
   
      (4)  OV L 129, 28.5.2009., 13. lpp.
   
      (5)  OV L 69, 13.3.2013., 4. lpp.
   
      I PIELIKUMS
      Regulas (EK) Nr. 533/2007 I pielikuma tabulu groza šādi:
      
                  1)
               
               
                  grupas P 2 rindā ierakstu slejā “Ikgadējie daudzumi (tonnās)” aizstāj ar “8 570”;
               
            
                  2)
               
               
                  grupas P 3 rindā ierakstu slejā “Ikgadējie daudzumi (tonnās)” aizstāj ar “2 705”;
               
            
                  3)
               
               
                  grupas P 4 rindā ierakstu slejā “Ikgadējie daudzumi (tonnās)” aizstāj ar “1 781”.
               
            
   
      II PIELIKUMS
      Regulas (EK) Nr. 536/2007 I pielikuma tabulā ierakstu slejā “Kopējais daudzums (tonnās) no 2006. gada 1. jūlija” aizstāj ar “21 345” un minētās slejas virsrakstu aizstāj ar “Ikgadējais daudzums (tonnās)”.
   
   
      III PIELIKUMS
      Regulas (EK) Nr. 442/2009 I pielikumu groza šādi:
      
                  1)
               
               
                  A daļas tabulā rindā ar kārtas numuru 09.0123 ierakstu ceturtajā slejā “Daudzums tonnās (produkta masa)” aizstāj ar “6 135”;
               
            
                  2)
               
               
                  B daļas tabulā rindā ar kārtas numuru 09.4170 ierakstu ceturtajā slejā “Daudzums tonnās (produkta masa)” aizstāj ar “4 922”.